Kangkong

Ang kangkong (Ipomoea aquatica) ay isang halamang nabubuhay sa lupa at matubig na lugar at ginagamit bilang madahong gulay.  Hindi alam ang tumpak na kalawakan ng sakop ng pagpapalawig nito dahil sa kadalian sa pagpapatubo nito.  Karaniwan itong nagmumula sa mga maiinit na pook ng mundo.  Kabilang sa mga karaniwang-ngalan nito sa wikang Ingles ang water spinach, swamp cabbage, water convolvulus,  water morning-glory.  Iba pang karaniwang pangalan ang kangkung (wikang Malay), tangkong (wikang Cebuano), kang kung (wikang Sinhales), trawkoon (wikang Khmer), pak boong (wikang Thai:ผักบุ้ง), rau muống (wikang Biyetnames), kongxincai (wikang Intsik: 空心菜 o kōngxīncài na may kahulugang "gulay na walang laman ang puso"), home sum choy (wikang Hakka), ong choy (wikang Kantones: ngônkcôi).  Kung minsan, natatawag din itong Asian watercress sa Ingles, ngunit mali ang katawagang ito sapagkat kabilang ang mga watercress sa Nasturtium.  Hindi kapamilya ng mga Ipomoea (mga kangkong) ang mga Nasturtium bagaman namumuhay sila sa mga katangian ng lugar na kinalalakhan at kinababagayan ng mga kangkong).

Nabubuhay ang kangkong sa tubig o basang lupa.  May 2–3 mga metro o mahigit na haba ang katawan nitong walang laman, na nagiging dahilan ng paglutang, at naguugat ito sa mga singit-ugpungan.  Maaaring sagittate (karaniwan) o lanceolate ang mga dahon nito na may habang 5–15 sentimetro at luwang na 2–8 sentimetro.  May hugis trompeta ang mga bulaklak na may diyametrong 3–5 mga sentimetro, at karaniwang puti ang kulay.

 Mga sanggunian 

Mga kawing panlabas
 Impormasyon mula sa Germplasm Resources Information Network: Ipomoea aquatica 
 Impormasyon hinggil sa nutrisyon ng Water spinach  mula sa Pamantasan ng Kasetsart
 Larawan ng kangkong na may dahong hugis puso
 Mga halimbawa ng mga halamang-tubig at mapanlusob, at mga larawan 
 Regulasyon: USDA Noxious Weed Regulations (Permiso sa pagtatanim ng kangkong sa Estados Unidos) 
 Helminths at Helminthiosis ng mga Baboy sa Mekong Delta ng Biyetnam na may natatanging pagtugos sa impeksiyong Ascariosis at Fasciolopsis buski

Kategorya:Convolvulaceae
Kategorya:Gulay